הטיול הפנימי

הטיול הפנימי הוא סרט תיעודי, הפקה משותפת ישראלית-פלסטינית משנת 2001 בבימויו של רענן אלכסנדרוביץ'. הסרט כולל רשמי ביקור של קבוצת פלסטינים בישראל, ומסופר מנקודת מבטם. הסרט הוצג במספר פסטיבלי קולנוע בעולם, וזכה בפרס השני ובציון לשבח בפסטיבל הקולנוע דוקאביב. אלכסנדרוביץ' רואה בסרט, אותו תיאר כטיול ש”הופך למסע בזמן בין הזיכרונות הטעונים של העבר המאיים להימחק למציאות הקשה של ההווה”, את הישגו הקולנועי הגדול ביותר, כסרט ששינה את חייו אבל גם את גישתו לעשייה הקולנועית: ”הטיול הפנימי, שהוא גם 'הילד' האהוב עליי, ממש שינה לי את החיים.”. הסרט מביא את סיפורה של קבוצת פלסטינים המגיעה לטיול מאורגן בן שלושה ימים בישראל, במעין "טיול שורשים", במולדת שאבדה להם ב-1948. בין ה"תיירים" שהצטרפו לטיול: פליט עיוור שהתעשר והיה לסוכן מכוניות ירדני מצליח; אבו דהב, איש פת"ח, שקודם לכן נאסר בבית הסוהר קציעות; סיהאם אל עוק, אלמנה ממחנה פליטים, מטיילת עם תאומיה, מחמוד ואחמד; אבו מוחמד יחיא, זקן המטיילים, בן 81, בתו ונכדתו; וא'אל אל שאכּל; ג'יהאד, אשתו של אסיר עולם שהשתתף ברצח חייל ישראלי. הסרט הוצג בפסטיבלים ברחבי העולם, בהם פסטיבל ברלין 2001 ופסטיבל סאנדנס 2002, וזכה בציון לשבח בפסטיבל הקולנוע דוקאביב 2001, כמו גם פסטיבל אידפא 2001, ואנקובר 2002, MOMA - במאים חדשים 2002, סן פרנסיסקו 2002, סרייבו 2002. יצחק לאור אמר על הסרט: ”זהו סרט הקולנוע הישראלי היפה ביותר שראיתי.” דליה קרפל שאלה את אלכסנדרוביץ': ”הושמעה כלפיך טענה שהסרט 'מבוים מדי', במובן זה שבחרת בקפידה את המטיילים ולא עשית שימוש בקבוצת תיירים אקראית, ושבעצם הנחית אותם לגלם את עצמם.” על כך השיב אלכסנדרוביץ': ”אינך יכול להורות לאדם מה הוא צריך לשמש עבור הסרט שלך.” עוד הסביר כי כדי להימנע ממצב שבו הדובר הפלסטיני ניצב מול מצלמה ישראלית ומרגיש צורך "לדבר בשם האומה", המצלמות הועמדו מאחרי גבם של הדוברים במטרה לאפשר שיחה אותנטית ככל הניתן גם בנוכחות מצלמות. סצינות שונות בסרט, כמו זו בה הישיש יחיא חוזר לכפר ענאבה ומאתר, על בסיס זיכרון ילדות, את בית הקברות של הכפר ובו קבר אביו, היו ספונטניות לחלוטין. בסרט הקצר "טייק 3" משנת 2015, שביימה איילת בכר, היא עוסקת בדמותו של אבו מוחמד יחיא, שהופיע קודם לכן גם בסרט של רם לוי משנת 1969. שלטון החוק (סרט) מסעות ג'יימס בארץ הקודש "הטיול הפנימי", במסד הנתונים הקולנועיים IMDb (באנגלית) "הטיול הפנימי", באתר AllMovie (באנגלית) "הטיול הפנימי", באתר ספר הקולנוע הישראלי "הטיול הפנימי", באתר אידיבי "הטיול הפנימי", במסד הנתונים הקולנועיים KinoPoisk (ברוסית) הטיול הפנימי - ארכיון הסרטים הישראלי - סינמטק ירושלים, באתר ארכיון הסרטים הישראלי - סינמטק ירושלים, ‏2 באוגוסט 2021 "הטיול הפנימי", במסד הנתונים הקולנועיים IMDb (באנגלית) הטיול הפנימי, קדימון הסרט באתר יוטיוב (אורך: 3:41) נירית אנדרמן, הבמאי רצה קומדיה, אבל יצא סרט תיעודי על הכיבוש, באתר הארץ, 11 בנובמבר 2011 FILM FESTIVAL REVIEW; Palestinian Tourists Visiting a Land at Once Familiar and Foreign, ‏1 במרץ 2002 The Inner Tour באתר cinema invisibile (באנגלית). הטיול הפנימי | NFCT, באתר nfct.org.il רוני דורות, "אני כבר לא מצלם את המציאות אלא את העיניים שמביטות בה", באתר הארץ, 19 בנובמבר 2020 הטיול הפנימי - ארכיון הסרטים הישראלי - סינמטק ירושלים, באתר ארכיון הסרטים הישראלי - סינמטק ירושלים, ‏2 באוגוסט 2021 מרב יודילוביץ', דוקאביב. כל הזוכים, באתר ynet, 1 באפריל 2001 יצחק לאור, קולנוע: הממשות ככפיל שאינו קיים, תקריב 01, ספטמבר 2015 כיום ח'רבת בית-ענבה. הכפר נכבש במבצע דני במלחמת העצמאות ומאוחר יותר נהרס בהוראת הממשלה. על אדמותיו הוקם המושב כפר שמואל. דליה קרפל, טיול מולדת, באתר הארץ, 1 בינואר 2002 טייק 3 | Take 3 | تيك 3, סרטון בערוץ "Zochrot", באתר יוטיוב (אורך: 15:30)